香港製造網絡電視

香港製造網絡電視係一個由香港人創立嘅網台。喺2015年成立，以主力製作網上收費電視節目，特色係著重香港本地文化，以「捍衛獅子山精神、捍衛廣東話」為理念，為香港市民發聲。另外，觀眾收睇節目嘅時候，可以即時留言回應互動。

網台嘅創辦人係歐陽永權，曾經從事廣告業十年，之後自立門戶開設貿易公司。2013年創立「低俗頻道」，以全力製作通俗市井嘅節目，務求緊貼大眾。2015年，香港製造網絡電視成立，將「低俗頻道」拼入其中。

網台嘅總部位於觀塘工業大廈之內，每星期播出超過50個節目。此外，亦有提供出租製作室及節目廣播服務。

頻道
時事評論台：時事評論
財經台：財經、投資
文化頻道：香港文化、保育本土文化、文藝資訊
驚慄頻道：血腥、詭異、靈幻、恐怖、驚恐節目
旅遊頻道：旅遊
運動頻道：籃球足球、賽馬賽車、搏擊武術、健美減肥
生活頻道：衣食住行，吃喝玩樂，寵物玩具，休閑消遣
人人頻道：慈善及宗教團體訊息

主持

現任

已經離任

香港傳媒